text: Паводле словаў дырэктара гімназіі Людмілы Сомавай, многія настаўнікі і вучні –прыхільнікі творчасці Пушкіна. У гімназіі працуе паэтычны клуб па вывучэнні ягонай творчай спадчыны, вядзецца навукова-даследчая праца. У асноўным яна акцэнтуецца на сувязі Пушкіна з Беларуссю. Створаны творчы фонд, прысвечаны паэту, – музычныя творы, харэаграфічныя пастаноўкі, мастацкія працы. Адным словам, у гімназіі існуе сапраўдная Пушкініяна.